# ΚΑΝΟΝΙΣΤΙΚΟ ΠΛΑΙΣΙΟ ΚΠ42.10-1

**Εκπόνηση Πτυχιακών Εργασιών**

### ΙΣΤΟΡΙΚΟ ΑΝΑΘΕΩΡΗΣΕΩΝ

|  |  |  |  |
| --- | --- | --- | --- |
| Αρ. Έκδοσης | **Ημερομηνία** | **Περιγραφή Αλλαγής** | Παράγραφοι |
| 01 | 18.5.2016 | Τελική έκδοση προς εφαρμογή | Όλες |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |
| --- | --- |
| Για την έκδοση | Για την έγκριση |

**1. ΣΚΟΠΟΣ / ΠΕΔΙΟ ΕΦΑΡΜΟΓΗΣ**

* 1. Σκοπός του παρόντος Κανονιστικού Πλαισίου είναι να διασφαλίσει τη διαφάνεια στον τρόπο ανακοίνωσης-ανάθεσης και αξιολόγησης των πτυχιακών εργασιών και να διαμορφώσει το πλαίσιο ποιότητάς τους.

* 1. Το παρόν πλαίσιο εφαρμόζεται σε όλα τα Τμήματα, όλων των Σχολών του Ιδρύματος.
  2. Αρμόδιος για την τήρηση του παρόντος κανονισμού είναι ο Πρόεδρος κάθε Τμήματος.

**2. ΟΡΙΣΜΟΙ**

Δεν υπάρχουν

**3. ΠΕΡΙΓΡΑΦΗ**

**3.1 Βασικοί Κανόνες**

3.1.1 Κάθε φοιτητής υποχρεούται να εκπονήσει πτυχιακή εργασία κατά τη διάρκεια του τελευταίου έτους των σπουδών του με προϋποθέσεις (π.χ. προαπαιτούμενα μαθήματα, κλπ) που ορίζονται από το Πρόγραμμα Σπουδών του Τμήματός του και σε γνωστικά αντικείμενα που εμπίπτουν στο επιστημονικό/α πεδίο/α του Τμήματος.

3.1.2 Η Πτυχιακή Εργασία εκπονείται ατομικά από ένα (1) φοιτητή ή συλλογικά από δυο (2) έως τρεις (3) φοιτητές και συνιστά μια αυτοτελή επιστημονική και συστηματική προσέγγιση και ανάλυση ενός ζητήματος, στηρίζεται στην υπάρχουσα βιβλιογραφία ή / και έρευνα και αξιοποιεί τις γνώσεις και δεξιότητες που αποκτήθηκαν κατά τη διάρκεια των σπουδών τους.

3.1.3 Η έναρξη της εκπόνησης πτυχιακής εργασίας γίνεται αφού προηγηθούν οι διαδικασίες, που περιγράφονται στη συνέχεια.

3.1.4 Τα Τμήματα δύνανται να αναπτύσσουν ειδικές οδηγίες εκπόνησης, σύνταξης και παρουσίασης των πτυχιακών εργασιών.

3.1.5 Ο Πρόεδρος κάθε Τμήματος δύναται στην αρχή του ακαδημαϊκού έτους να ορίζει 3μελή επιτροπή συντονισμού του συνόλου των διαδικασιών εκπόνησης πτυχιακών εργασιών. Στις περιπτώσεις ύπαρξης Κατευθύνσεων εντός των Τμημάτων είναι δυνατό να ορίζονται αντίστοιχες επιτροπές.

**3.2 Ανάληψη πτυχιακής εργασίας**

3.2.1 Με την έναρξη του ακαδημαϊκού εξαμήνου, ο Διευθυντής κάθε Τομέα καλεί τα μέλη ΔΕΠ του οικείου Τομέα να καταθέσουν (με χρήση του εντύπου **ΕΝ42.10-1Α**) στη Γενική Συνέλευση του Τομέα από δύο (2) έως πέντε ενδεικτικά (5) θέματα πτυχιακών εργασιών που είναι σχετικά με τα γνωστικά αντικείμενα που διδάσκει, ή τα ερευνητικά του ενδιαφέροντα, με την προϋπόθεση ότι αυτά είναι εναρμονισμένα με το περιεχόμενο του Προγράμματος Σπουδών του Τμήματος. Θέματα μπορούν να καταθέτουν και τα μέλη του έκτακτου προσωπικού που διαθέτουν τα ανάλογα ακαδημαϊκά προσόντα καθώς και μέλη ΔΕΠ συναφούς γνωστικού αντικειμένου της οικείας Σχολής μετά από αποφάσεις των αρμοδίων οργάνων των δύο Τμημάτων.

3.2.3 Με βάση τις ως άνω προτάσεις του ΔΕΠ καταρτίζεται συγκεντρωτικός πίνακας προτεινόμενων πτυχιακών εργασιών (**ΕΝ42.10-1Α**) και συγκαλείται άμεσα Γενική Συνέλευση Τομέα ή του Τμήματος προκειμένου να συζητηθούν, τροποποιηθούν, αν αυτό κρίνει η πλειοψηφία της Γ.Σ., και τελικά επικυρωθούν οι προτάσεις. Το αντίστοιχο πρακτικό της Γ.Σ. του Τομέα ή του Τμήματος υποβάλλεται στη Γραμματεία του Τμήματος υπό μορφή πίνακα προς ανακοίνωση στους φοιτητές. Η ανωτέρω διαδικασία πρέπει να έχει ολοκληρωθεί εντός είκοσι (20) ημερών από την έναρξη του χειμερινού ή εαρινού εξαμήνου.

3.2.4 Κάθε φοιτητής οφείλει να επιλέξει ένα θέμα από τη λίστα των προτεινόμενων θεμάτων, να έρθει σε συνεννόηση με το μέλος του εκπαιδευτικού προσωπικού που έχει προτείνει το αντίστοιχο θέμα και εν συνεχεία να υποβάλει στη Γραμματεία του Τμήματος «Αίτηση ανάληψης πτυχιακής εργασίας» (**ΕΝ42.10-2**).

3.2.5 Η ανωτέρω διαδικασία πρέπει να έχει ολοκληρωθεί εντός είκοσι (20) ημερών από την ανάρτηση των θεμάτων. Μετά την παρέλευση της ανωτέρω προθεσμίας καμιά αίτηση δεν γίνεται δεκτή από την Γραμματεία, παρά μόνο στην αντίστοιχη περίοδο του επομένου ακαδημαϊκού εξαμήνου.

3.2.6 Η Γραμματεία του Τμήματος καταγράφει τις εγκεκριμένες πτυχιακές εργασίες στο έντυπο «Επικυρωμένος Πίνακας Πτυχιακών Εργασιών» (**ΕΝ42.10-1Β**) και καταθέτει στη Γ.Σ. του Τομέα ή του Τμήματος για έγκριση. Μετά την έγκριση η Γραμματεία αναρτά τον Επικυρωμένο Πίνακα Πτυχιακών Εργασιών στην ιστοσελίδα του Τμήματος.

3.2.7 Σε περίπτωση αλλαγής θέματος ή επιβλέποντα καθηγητή ή παραίτησης φοιτητή, ο φοιτητής καταθέτει στη Γραμματεία του Τμήματος αίτηση (Γενική Αίτηση **ΕΝ11.05-2**) υπογεγραμμένη από τον επιβλέποντα καθηγητή και ενημερώνεται σχετικά το μαθητολόγιο, ο Τομέας και ο πίνακας **ΕΝ42.10-1Β**.

3.2.8 Η διάρκεια εκπόνησης της πτυχιακής εργασίας είναι ένα (1) εξάμηνο και μπορεί να παραταθεί για άλλο ένα (1) εξάμηνο. Σε περίπτωση που ο φοιτητής χρειάζεται παράταση για άλλο ένα (1) εξάμηνο υποβάλλει αιτιολογημένη αίτηση (Γενική Αίτηση **ΕΝ11.05-2**) στη Γραμματεία, η οποία υπόκειται σε έγκριση του επιβλέποντα καθηγητή και της Γ.Σ. του Τομέα ή του Τμήματος. Σε περίπτωση που δεν ολοκληρωθεί η πτυχιακή εργασία εντός των τριών (3) ως άνω εξαμήνων, ο φοιτητής υποχρεούται να επαναλάβει τη διαδικασία αίτησης και ανάληψης νέας πτυχιακής εργασίας.

**3.3 Υποβολή και αξιολόγηση πτυχιακής εργασίας**

3.3.1 Ο φοιτητής, με την ολοκλήρωση εκπόνησης της πτυχιακής εργασίας, υποβάλλει στη Γραμματεία του Τμήματος «Αίτηση Εξέτασης Πτυχιακής Εργασίας» (**ΕΝ42.10-3**), συνοδευόμενη από ένα (1) αντίγραφο της εργασίας σε έντυπη μορφή και ένα (1) σε ηλεκτρονική μορφή CD. Στα μέλη της 3μελούς επιτροπής στέλνεται η πλήρης και μορφοποιημένη πτυχιακή εργασία σε ηλεκτρονική μορφή, με τρόπο που ορίζει το Τμήμα.

3.3.2 Η Γενική Συνέλευση του Τομέα ορίζει τις ημερομηνίες παρουσίασης και εξέτασης των πτυχιακών εργασιών και τις τριμελείς επιτροπές εξέτασης κάθε πτυχιακής εργασίας, που αποτελούνται από τον επιβλέποντα και από δυο επιπλέον μέλη Ε.Π. χωρίς να αποκλείεται η περίπτωση μέλη Δ.Ε.Π. της τριμελούς να ανήκουν σε άλλο Τμήμα της Σχολής ή του ΤΕΙ Αθήνας ή και άλλου ΑΕΙ.

3.3.3 Μετά την παρουσίαση της πτυχιακής εργασίας, τα μέλη της τριμελούς επιτροπής συνεδριάζουν και την αξιολογούν **βάσει σταθμισμένων κριτηρίων**.

3.3.4 Τα ακριβή κριτήρια και οι βαρύτητές τους αποφασίζονται από τη Συνέλευση κάθε Τμήματος. **Ενδεικτικά** τα κριτήρια αξιολόγησης μιας πτυχιακής εργασίας μπορεί να είναι:

* Οργάνωση - Σχεδιασμός (δομή)
* Μεθοδολογία έρευνας
* Τεχνική και θεωρητική τεκμηρίωση
* Ανάλυση και σύνθεση δεδομένων
* Αποτελέσματα και Συμπεράσματα
* Παρουσίαση

3.3.5 Το κάθε μέλος της επιτροπής βαθμολογεί διακριτά την πτυχιακή εργασία και ο τελικός βαθμός για τον φοιτητή προκύπτει από το μέσο όρο της βαθμολογίας των τριών εξεταστών.

3.3.6 Οι βαθμολογίες των εξεταστών και ο μέσος όρος τους καταγράφονται στο έγγραφο «Πρακτικό Επιτροπή Αξιολόγησης Πτυχιακής Εργασίας» (**ΕΝ42.10-4**), το οποίο, υπογεγραμμένο από τα μέλη της τριμελούς επιτροπής, κατατίθεται από τον επιβλέποντα στη Γραμματεία του Τμήματος, συνοδευόμενο από αντίγραφο της εργασίας σε ηλεκτρονική μορφή (CD). Ο Επιβλέπων καθηγητής υπογράφει το CD για την εγκυρότητα του περιεχομένου.